open-index/open-wikipedia-markdown huggingface dataset:
3 จี

**3 จี** () เป็นมาตรฐานโทรศัพท์มือถือในยุคที่ 3 ถูกพัฒนาเพื่อแทนที่ ระบบโทรศัพท์ 2G ซึ่ง 3G นั้นได้รับการพัฒนาบนพื้นฐานของมาตรฐาน IMT-2000 ภายใต้กลุ่มของสหภาพโทรคมนาคมระหว่างประเทศ

มาตรฐานโทรศัพท์มือถือยุคที่ 3 หรือที่เรียกว่า ระบบ UMTS หรือ WC ในระบบจีเอสเอ็ม (GSM) ใช้ช่วงความถี่ตั้งแต่ 850, 900, 1800, 1900 และ 2100 ผสานเทคโนโลยีในปัจจุบันเข้าด้วยกัน มีความสามารถในการนำเสนอข้อมูล ใช้งานด้านมัลติมีเดีย ส่งผ่านข้อมูลทั้งภาพและเสียงในระบบไร้สายด้วยความเร็วที่สูง

## มาตรฐานไอเอ็มที-2000
มาตรฐานไอเอ็มที-2000 (IMT-2000) 
# พื้นฐาน ที่สามารถรองรับบริการต่าง ๆ เช่น บริการประจำที่ บริการเคลื่อนที่ สื่อสารด้วยเสียง รับส่งข้อมูล เข้าถึงอินเทอร์เน็ต มัลติมีเดีย จะต้องเป็นไปในทางเดียวกัน คือสามารถโอนถ่าย ส่งต่อ ซึ่งข้อมูลไปยังอุปกรณ์โทรคมนาคมอื่นที่สามารถรับส่งข้อมูลได้
# โครงข่ายข้ามแดน (Global Roaming) สามารถใช้อุปกรณ์เดียวในทุกพื้นที่ทั่วโลก
# ความต่อเนื่องการสื่อสาร (Seamless Delivery Service) สามารถใช้งานได้อย่างต่อเนื่องแม้จะมีการเคลื่อนที่แล้วเกิดการเปลี่ยนแปลงของสถานีรับส่งสัญญาณ
# อัตราความเร็วการรับส่งข้อมูล (Transmission Rate)
: 4.1 ขณะประจำที่หรือความเร็วเท่าการเดินสามารถรับส่งข้อมูลได้อย่างน้อย 2 เมกะบิต/วินาที
: 4.2 ขณะเคลื่อนที่ด้วยความเร็วระดับยานพาหนะ สามารถรับส่งข้อมูลอย่างน้อย 384 กิโลบิต/วินาที
: 4.3 ในทุกสภาพการใช้งาน มีความสามารถในการรับส่งข้อมูลสูงสุด 14.4 เมกะบิต/วินาที

thumb|ภาพจำลองโครงข่ายยูเอ็มทีเอส

## มาตรฐานยูเอ็มทีเอส
มาตรฐานยูเอ็มทีเอส (UMTS, Universal Mobile Telecommunications Services) ออกแบบมาสำหรับผู้ให้บริการเครือข่ายโทรศัพท์เคลื่อนที่ได้นำ ไปพัฒนาต่อจากยุค 2G/2.5G/2.75G เพื่อเข้าสู่มาตรฐานยุค 3 จี ได้รับการพัฒนามาตรฐานโดยองค์กร 3จีพีพี (3GPP) มีเทคโนโลยีหลักที่มีการยอมรับใช้งานอย่างกว้างขวางทั่วโลกคือมาตรฐาน Wideband Code Division Multiple Access (W-CDMA) ซึ่งจะมีการพัฒนาต่อไปสู่มาตรฐาน HSDPA (High Speed Downlink Packet Access) สามารถสื่อสารด้วยอัตราเร็วสูงถึง 14 เมกะบิต/วินาที เร็วกว่า 2.75G ประมาณ 36 เท่า มาตรฐาน W-CDMA ได้รับการยอมรับจากบริษัท NTT DoCoMo ของประเทศญี่ปุ่นผู้ให้บริการโทรศัพท์เคลื่อนที่ไอ-โหมด (I-mode) เปลี่ยนเป็นมาตรฐาน 3G ภายใต้เครื่องหมายการค้า FOMA โดยเปิดให้บริการในประเทศญี่ปุ่นอย่างเป็นทางการตั้งแต่เดือนพฤศจิกายน พ.ศ. 2544 ปัจจุบัน W-CDMA เป็นเครือข่าย 3G ที่ใหญ่ที่สุดในประเทศญี่ปุ่น

## มาตรฐานดับเบิลยู-ซีดีเอ็มเอ
ดับเบิลยู-ซีดีเอ็มเอ (W-CDMA, WCDMA, Wideband Code-Division Multiple Access) เป็นมาตรฐานหนึ่งในระบบการสื่อสารแบบไร้สาย ภายใต้ IMT-2000 มีความสามารถในการรับส่งข้อมูลแบบไร้สาย เช่น โทรศัพท์เคลื่อนที่ หรือ อุปกรณ์สื่อสารแบบไร้สาย ด้วยความเร็วสูง สามารถรับส่งข้อมูล ภาพ เสียง หรือ รูปแบบวิดีโอ ด้วยความเร็วสูง 2 เมกะบิต/วินาที 

## ดูเพิ่ม
* 3 จีในประเทศไทย
* UMTS

## อ้างอิง

* เทคโนโลยี 3G คืออะไร 3G หรือ Third Generation
* เทคโนโลยี 3G คืออะไร 
* กทช. ไม่สนรัฐบาล ออกไลเซนส์อัปเกรด 3G ใน กทม.
* เทคโนโลยี 3G
* ข้อมูล 3G ภาษาไทย 

## แหล่งข้อมูลอื่น
* The mobile broardband standard

หมวดหมู่:เทคโนโลยีอุปกรณ์เคลื่อนที่
หมวดหมู่:ระบบโทรศัพท์ทางวิดีโอ
กระดูกฝ่ามือชิ้นที่ 2

**กระดูกฝ่ามือชิ้นที่ 2** หรือ **กระดูกฝ่ามือของ[[นิ้วชี้]]** () เป็นกระดูกฝ่ามือซึ่งมีความยาวที่สุด รองรับนิ้วชี้ และที่ฐานมีขนาดใหญ่ที่สุดรองจากกระดูกฝ่ามือชิ้นที่ 1

ฐานของกระดูกนี้ยืดยาวไปทางด้านบนและด้านใกล้กลาง (medialward) เกิดเป็นสันนูนเด่น

กระดูกนี้มีหน้าประกบซึ่งเป็นข้อต่อกับกระดูกชิ้นอื่น 4 หน้า โดย 3 หน้าอยู่ทางด้านบน และอีกด้านหนึ่งอยู่ด้านอัลนา (ด้านใกล้นิ้วกลาง)

หน้าประกบที่อยู่ทางพื้นผิวด้านบน
* หน้าประกบอันตรงกลาง (intermediate) มีขนาดใหญ่ที่สุดและเว้าในทางด้านข้าง และนูนในแนวหน้าหลังซึ่งเกิดเป็นข้อต่อกับกระดูกทราพีซอยด์ (trapezoid)
* หน้าประกบด้านข้าง (lateral) มีขนาดเล็ก แบน เป็นรูปวงรี ซึ่งเป็นข้อต่อกับกระดูกทราพีเซียม (greater multangular)
* หน้าประกบอันใกล้กลาง (medial) อยู่บนยอดของสันกระดูก มีลักษณะยาวและแคบ ซึ่งเกิดเป็นข้อต่อกับกระดูกแคปปิเตต (capitate)

และยังมีหน้าประกบที่เกิดข้อต่อกับกระดูกฝ่ามือชิ้นที่ 3 (third metacarpal) ที่พื้นผิวด้านอัลนาของกระดูกชิ้นนี้

ที่พื้นผิวด้านหลังมือของกระดูกชิ้นนี้ จะเป็นจุดเกาะปลายของกล้ามเนื้อเอกซ์เทนเซอร์ คาร์ไพ เรเดียลิส ลองกัส (Extensor carpi radialis longus muscle) ส่วนทางด้านตรงข้ามคือด้านฝ่ามือของฐานกระดูก จะเป็นจุดเกาะปลายของกล้ามเนื้อเฟลกเซอร์ คาร์ไพ เรเดียลิส (Flexor carpi radialis muscle)

## ดูเพิ่ม
* กระดูกฝ่ามือ
* กระดูกฝ่ามือชิ้นที่ 1
* กระดูกฝ่ามือชิ้นที่ 3
* กระดูกฝ่ามือชิ้นที่ 4
* กระดูกฝ่ามือชิ้นที่ 5

หมวดหมู่:ระบบโครงกระดูก
ฝ่ามือชิ้นที่ 2
หมวดหมู่:มือ
กระดูกฝ่ามือชิ้นที่ 3

**กระดูกฝ่ามือชิ้นที่ 3** หรือ **กระดูกฝ่ามือของนิ้วกลาง** () เป็นกระดูกฝ่ามือชิ้นที่รองรับนิ้วกลาง และมีขนาดเล็กกว่ากระดูกฝ่ามือชิ้นที่ 2 เล็กน้อย

ที่พื้นผิวด้านหลังมือของฐานของกระดูกนี้จะมีส่วนที่ยื่นลงมาทางด้านเรเดียส (ด้านที่ติดกับนิ้วชี้) เรียกว่า สไตลอยด์ โพรเซส (styloid process) ซึ่งยื่นขึ้นมาประกอบกับทางด้านหลังของกระดูกแคปปิเตต (capitate) และด้านปลายของสไตลอยด์ โพรเซสมีพื้นผิวขรุขระซึ่งเป็นจุดเกาะปลายของกล้ามเนื้อเอกซ์เทนเซอร์ คาร์ไพ เรเดียลิส เบรวิส (Extensor carpi radialis brevis muscle)

หน้าประกบซึ่งเกิดข้อต่อด้านกระดูกข้อมือ (carpal) ด้านหลังมีลักษณะเว้า ด้านหน้าแบน เกิดเป็นข้อต่อกับกระดูกแคปปิเตต

นอกจากนี้ที่ด้านเรเดียส (ด้านที่ติดนิ้วชี้) มีลักษณะเป็นหน้าประกบเรียบ เว้า ซึ่งเกิดข้อต่อกับกระดูกฝ่ามือชิ้นที่ 2 และ ด้านอัลนา (ด้านที่ติดนิ้วนาง) มีหน้าประกบรูปวงรีขนาดเล็ก 2 อันซึ่งเกิดข้อต่อกับกระดูกฝ่ามือชิ้นที่ 4 ด้วย

## ดูเพิ่ม
* กระดูกฝ่ามือ
* กระดูกฝ่ามือชิ้นที่ 1
* กระดูกฝ่ามือชิ้นที่ 2
* กระดูกฝ่ามือชิ้นที่ 4
* กระดูกฝ่ามือชิ้นที่ 5

หมวดหมู่:ระบบโครงกระดูก
ฝ่ามือชิ้นที่ 3
หมวดหมู่:มือ
กระดูกฝ่ามือชิ้นที่ 4

**กระดูกฝ่ามือชิ้นที่ 4** หรือ **กระดูกฝ่ามือของนิ้วนาง** () เป็นกระดูกฝ่ามือที่รองรับนิ้วนาง มีขนาดเล็กและสั้นกว่ากระดูกฝ่ามือชิ้นที่ 3 ที่ฐานของกระดูกมีขนาดเล็กและเป็นรูปสี่เหลี่ยม พื้นผิวด้านบนมีหน้าประกบ 2 หน้า อันที่ใหญ่กว่าอยู่ทางด้านใกล้กลาง (ด้านที่ติดกับนิ้วก้อย) จะเกิดข้อต่อกับกระดูกฮาเมต (hamate) ส่วนหน้าประกบอันเล็กกว่าซึ่งอยู่ทางด้านข้าง (ด้านที่ติดกับนิ้วกลาง) จะเกิดข้อต่อกับกระดูกแคปปิเตต (capitate)

และทางด้านเรเดียส (ด้านติดกับนิ้วกลาง) ยังมีหน้าประกบรูปวงรีอีก 2 หน้า ซึ่งเกิดรอยต่อกับกระดูกฝ่ามือชิ้นที่ 3 (third metacarpal) และทางด้านอัลนา (ด้านติดกับนิ้วก้อย) ก็มีหน้าประกบเว้า ซึ่งเป็นข้อต่อกับกระดูกฝ่ามือชิ้นที่ 5 (fifth metacarpal) ด้วย

## ดูเพิ่ม
* กระดูกฝ่ามือ
* กระดูกฝ่ามือชิ้นที่ 1
* กระดูกฝ่ามือชิ้นที่ 2
* กระดูกฝ่ามือชิ้นที่ 3
* กระดูกฝ่ามือชิ้นที่ 5

หมวดหมู่:ระบบโครงกระดูก
ฝ่ามือชิ้นที่ 4
หมวดหมู่:มือ
กระดูกฝ่ามือชิ้นที่ 5

**กระดูกฝ่ามือชิ้นที่ 5** หรือ **กระดูกฝ่ามือของนิ้วก้อย** () เป็นกระดูกฝ่ามือชิ้นที่อยู่ด้านข้างลำตัวที่สุด รองรับนิ้วก้อย

## พื้นผิว
ที่ฐานของกระดูกจะมีหน้าประกบขนาดใหญ่ 1 อันทางด้านบน (superior surface) มีลักษณะเว้า-นูน เกิดเป็นข้อต่อกับกระดูกฮาเมต (hamate) และทางด้านเรเดียส (ด้านติดกับนิ้วนาง) มีหน้าประกบอีกอันซึ่งเกิดข้อต่อกับกระดูกฝ่ามือชิ้นที่ 4 (fourth metacarpal)

ทางด้านอัลนา (ด้านใกล้กลาง) ของกระดูกจะมีปุ่มที่เป็นจุดเกาะปลายของกล้ามเนื้อเอกซ์เทนเซอร์ คาร์ไพ อัลนาริส (Extensor carpi ulnaris muscle)

พื้นผิวด้านหลังของตัวกระดูกถูกแบ่งออกโดยสันเฉียง ซึ่งยาวมาจากใกล้ๆ กับด้านอัลนาของฐานกระดูกมายังด้านเรเดียลของหัวกระดูก

ส่วนด้านข้าง (lateral part) ของพื้นผิวนี้ให้เป็นจุดเกาะของกล้ามเนื้ออินเตอร์ออสเซียสด้านหลังมือ (Interosseus dorsalis) และส่วนด้านใกล้กลาง (medial part) มีลักษณะเป็นรูปสามเหลี่ยม เรียบ ถูกคลุมด้วยเอ็นกล้ามเนื้อกลุ่มเหยียด (Extensor tendons) ของนิ้วก้อย

## ความสำคัญทางคลินิก
กระดูกนี้เป็นกระดูกที่มักจะหักหรือได้รับบาดเจ็บเมื่อเหวี่ยงหมัด เรียกรอยแตกนี้ว่า Boxer's fracture

## ดูเพิ่ม
* กระดูกฝ่ามือ
* กระดูกฝ่ามือชิ้นที่ 1
* กระดูกฝ่ามือชิ้นที่ 2
* กระดูกฝ่ามือชิ้นที่ 3
* กระดูกฝ่ามือชิ้นที่ 4

หมวดหมู่:ระบบโครงกระดูก
ฝ่ามือชิ้นที่ 5
หมวดหมู่:มือ
กระดูกเนื้อโปร่ง

**กระดูกเนื้อโปร่ง, กระดูกฟ่าม, กระดูกฟองน้ำ, หรือกระดูกพรุน** () เป็นเนื้อเยื่อกระดูกชนิดหนึ่งซึ่งมีความหนาแน่นและความแข็งแกร่งน้อยกว่า แต่มีพื้นที่ผิวมากกว่า กระดูกชนิดนี้มีลักษณะโปร่งคล้ายเส้นใยสานกันจะอยู่ภายในโพรงของกระดูกยาว ชั้นนอกของกระดูกเนื้อโปร่งจะประกอบด้วยไขกระดูกแดง (red bone marrow) ซึ่งเป็นแหล่งที่ผลิตองค์ประกอบของเลือด (ที่เรียกกันว่า การกำเนิดเซลล์เม็ดเลือด (hematopoiesis)) กระดูกเนื้อโปร่งนี้จะเป็นที่อยู่ของหลอดเลือดแดงและหลอดเลือดดำ

เนื้อเยื่อกระดูกอีกชนิดหนึ่งเรียกว่า กระดูกเนื้อแน่น (cortical bone) ซึ่งจัดเรียงตัวเป็นผิวแข็งชั้นนอกของกระดูก

## แหล่งข้อมูลอื่น
* Article with some info on spongy bone 
*  - "Cartilage and Bone and Bone Histogenesis: trabecular, woven and lamellar bone"
* 
* Histology at OU 69_02 - Femur 

หมวดหมู่:ระบบโครงกระดูก
กระดูกเนื้อแน่น

thumb|250px|ภาพแสดงภาคตัดขวางของกระดูก แสดงกระดูกเนื้อแน่นและกระดูกเนื้อโปร่ง

**กระดูกเนื้อแน่น** หรือ **กระดูกทึบ** () เป็นเนื้อเยื่อกระดูก (osseous tissue) ประเภทหนึ่ง กระดูกเนื้อแน่นจะมีความหนาแน่นและเรียงตัวเป็นพื้นผิวของกระดูก คิดเป็นน้ำหนักประมาณ 80% ของน้ำหนักโครงกระดูกมนุษย์ทั้งหมด ส่วนของกระดูกนี้จะหนา เกิดจากชั้นของกระดูกเรียงตัวเป็นชั้นๆ อัดแน่นโดยมีช่องว่างระหว่างชั้นน้อยมาก หน้าที่หลักของกระดูกนี้คือเพื่อค้ำจุนร่างกาย ป้องกันอวัยวะต่างๆ ช่วยเป็นคานในการเคลื่อนไหว และเก็บแร่ธาตุ (ร่วมกับกระดูกเนื้อโปร่ง)

กระดูกอีกประเภทหนึ่งคือ กระดูกเนื้อโปร่ง (cancellous bone) ซึ่งมีรูพรุนเหมือนฟองน้ำ ประกอบกันขึ้นเป็นส่วนโพรงด้านในของกระดูกต่างๆ รวมทั้งกระดูกสันหลัง

## แหล่งข้อมูลอื่น
* 

หมวดหมู่:ระบบโครงกระดูก
พระเจ้าเอ็ดมันด์ที่ 1

**พระเจ้าเอ็ดมันด์ที่ 1 แห่งอังกฤษ** หรือ **พระเจ้าเอ็ดมันด์ผู้อาวุโส**  หรือ **พระเจ้าเอ็ดมันด์ผู้สูงส่ง** (; ) (ค.ศ. 922 - 26 พฤษภาคม  ค.ศ. 946) เป็นพระเจ้าแผ่นดินราชวงศ์เวสเซกซ์ของราชอาณาจักรอังกฤษ  

พระเจ้าเอ็ดมันด์เสด็จพระราชสมภพเมื่อวันที่ ค.ศ. 922 ที่เวสเซ็กซ์ อังกฤษ เป็นพระราชโอรสในพระเจ้าเอ็ดเวิร์ดผู้อาวุโส และ อีดกิฟูแห่งเคนต์ และเป็นพระราชอนุชาของพระเจ้าแอเทลสแตนแห่งอังกฤษ ทรงอภิเสกสมรสครั้งแรกกับเอลฟ์จิฟูแห่งชาฟท์สบรี และครั้งที่สองกับเอเธลเฟลดแห่งดาเมอแรม ครองราชย์ระหว่างวันที่ 27 ตุลาคม ค.ศ. 939 จนเสด็จสวรรคตเมื่อวันที่ 26 พฤษภาคม ค.ศ. 946

เมื่อพระเจ้าแอเทลสแตนเสด็จสวรรคตเมื่อวันที่ 27 ตุลาคม ค.ศ. 939 พระเจ้าเอ็ดมันด์ก็เสด็จขึ้นครองราชย์ต่อจากพระเชษฐา หลังจากที่ขึ้นครองราชย์ก็ทรงประสพปัญหาทางทหารหลายด้านที่เป็นอันตรายต่อราชอาณาจักร พระเจ้าโอลาฟที่ 1 แห่งดับลินทรงได้รับชัยชนะต่อนอร์ทธัมเบรียและรุกรานมาทางมิดแลนดส์ เมื่อพระเจ้าโอลาฟเสด็จสวรรคตในปี ค.ศ. 942 พระเจ้าเอ็ดมันด์ก็ยึดมิดแลนดส์คืน ในปี ค.ศ. 943 ทรงเป็นพ่อทูลหัวของพระเจ้าโอลาฟแห่งยอร์ค ในปี ค.ศ. 944 พระเจ้าเอ็ดมันด์ก็ทรงได้รับความสำเร็จในการกู้นอร์ทธัมเบรียคืน ในปีเดียวกันหลังจากที่พระเจ้าโอลาฟแห่งยอร์คผู้เป็นพันธมิตรของพระเจ้าเอ็ดมันด์ก็ทรงสูญเสียราชบัลลังก์ พระองค์ก็เสด็จไปเป็นพระเจ้าแผ่นดินของดับลินในไอร์แลนด์ ในพระนามว่าโอลาฟ คิวอารัน (Olaf Cuaran หรือ Amlaíb Cuarán) ในปี ค.ศ. 945 พระเจ้าเอ็ดมันด์ทรงได้รับชัยชนะต่อดินแดนสตรัธไคลด์ (Strathclyde) แต่ทรงสละสิทธิ์บริเวณที่ทรงยึดครองให้กับพระเจ้ามัลคอล์มที่ 1 แห่งสกอตแลนด์เพื่อเป็นการแลกเปลี่ยนกับข้อตกลงในสนธิสัญญาที่ทั้งสองฝ่ายให้การสนับสนุนต่อกันและกันในทางทหาร พระเจ้าเอ็ดมันด์ทรงมีนโยบายที่จะรักษาความมั่นคงและความสงบระหว่างพรมแดนอังกฤษและสกอตแลนด์  

พระเจ้าเอ็ดมันด์ถูกปลงพระชนม์ในปี ค.ศ. 946 ระหว่างเหตุทะเลาะวิวาทกับโจรนามว่าเลโอฟา ขณะที่ทรงร่วมงานฉลองที่ปราสาทพัคเคิลเชิร์ชทรงเห็นเลโอฟาในกลุ่มผู้ร่วมงานจึงทรงพยายามไล่แต่เลโอฟาไม่ยอมออกจากงาน พระเจ้าเอ็ดมันด์และที่ปรึกษาจึงทรงต่อสู้กับเลโอฟา ทั้งพระเจ้าเอ็ดมันด์และเลโอฟาเสียชีวิต เมื่อพระเจ้าเอ็ดมันด์เสด็จสวรรคตพระราชอนุชาก็ขึ้นครองราชย์เป็นพระเจ้าเอเดรดแห่งอังกฤษ

พระราชบุตรพระเจ้าเอ็ดมันด์ ได้แก่
* พระเจ้าเอ็ดวี กษัตริย์แห่งอังกฤษระหว่าง ค.ศ. 955 - ค.ศ. 957 และกษัตริย์ในบริเวณเวสเซกซ์ และ ราชอาณาจักรเคนต์ ระหว่าง ค.ศ. 957 จวบจนเสด็จสวรรคตเมื่อวันที่ 1 ตุลาคม ค.ศ. 959 

* พระเจ้าเอ็ดการ์ผู้รักสงบ กษัตริย์แห่งเมอร์เซีย และ นอร์ทัมเบรีย ระหว่าง ค.ศ. 957 จวบจนการเสด็จสวรรคตของพระเชษฐาใน ค.ศ. 959 หลังจากนั้นก็ทรงเป็นกษัตริย์แห่งอังกฤษระหว่าง ค.ศ. 959 ถึงปี ค.ศ. 975

## สายพระราชตระกูล
thumb|550px|center

## ดูเพิ่ม
* ราชอาณาจักรอังกฤษ
* ราชวงศ์เวสเซ็กซ์

## อ้างอิง

## แหล่งข้อมูลอื่น

หมวดหมู่:พระมหากษัตริย์อังกฤษ
หมวดหมู่:พระมหากษัตริย์ที่ถูกปลงพระชนม์
หมวดหมู่:ราชวงศ์เวสเซกซ์
หมวดหมู่:ชาวแองโกล-แซกซัน
รัฐบริติชโคลัมเบีย

**รัฐบริติชโคลัมเบีย** (; ) คือรัฐหนึ่งของประเทศแคนาดา ที่ตั้งอยู่ทางตะวันตกสุดของประเทศ 

รัฐบริติชโคลัมเบีย มีเมืองหลวงชื่อว่าวิกทอเรีย มีขนาดใหญ่เป็นอันดับที่ 15 ของประเทศ โดยมีเมืองที่ใหญ่ที่สุดในรัฐคือเมืองแวนคูเวอร์ ซึ่งเป็นเมืองที่มีขนาดใหญ่เป็นอันดับที่ 3 ของประเทศ

ในปี ค.ศ. 2009 รัฐบริติชโคลัมเบีย มีการประเมินจำนวนประชากรอยู่ที่ประมาณ 4,419,974 คน

## ประชากร
### จำนวนประชากรของรัฐ

:*ที่มา: [[Statistics Canada]]*

## อ้างอิง

บริติชโคลัมเบีย
บริติชโคลัมเบีย
หมวดหมู่:แปซิฟิกนอร์ทเวสต์
กะหล่ำปลี

**กะหล่ำปลี** หรือ **กะหล่ำใบ** เป็นชื่อไม้ล้มลุกชนิด *Brassica oleracea* L. var. *capitata*  ในวงศ์ Cruciferae มีสัณฐานกลม ส่วนใหญ่สีเขียว แต่สีอื่นก็มี อาทิ ขาวและม่วง มีถิ่นกำเนิดอยู่แถวเมดิเตอเรเนียน ต่อมาแพร่กระจายทั่วไป แขนงที่งอกใหม่จากต้นกะหล่ำปลีหลังจากเก็บเกี่ยวแล้ว เรียกว่า **ยอดผัก** หรือ **ผักแขนง**

## ที่มาของชื่อ
ชื่อของกะหล่ำปลี คำว่ากะหล่ำ เพี้ยนมาจากภาษาไหหลำคือ "" และคำว่าปลี จากภาษาแต้จิ๋วคือ "" ภาษาจีนกลางเรียกว่า เจวี่ยนซินช่าย () และภาษาจีนไถวานเรียกว่าเกาลี่ช่าย ()

## สายพันธุ์
แยกได้เป็นสามสายพันธุ์ คือ

# กะหล่ำปลีขาว เช่น พันธุ์โคเปนเฮเกนมาร์เก็ต และพันธุ์ โกลเดน เอเคอร์
# กะหล่ำปลีม่วง หรือกะหล่ำปลีแดง ใบเป็นสีแดงทับทิม ขึ้นดีในที่อากาศหนาวเย็น
# กะหล่ำปลีใบย่น ผิวใบหยิกย่น ต้องการอากาศหนาวเย็นพิเศษ

## สารอาหาร
ในกะหล่ำปลีมีสารเอส-เมทิลเมไธโอนีน (S-methylmethionine, SMM) สามารถรักษาโรคกระเพาะอาหารและมีสารกอยโตรเจนที่ซึ่งเป็นสาเหตุของโรคคอพอก นอกจากนั้นยังพบว่ามีสารต้านมะเร็งโดยเฉพาะหยุดยั้งการเจริญเติบโตของเซลล์มะเร็งลำไส้ มีการวิจัยพบกะหล่ำปลีใช้ประคบเต้านมลดปวดแก้นมคัดแม่หลังคลอด

## อ้างอิง

## แหล่งข้อมูลอื่น

* 
* 

หมวดหมู่:ผัก
หมวดหมู่:ผักกินใบ
หมวดหมู่:วงศ์ผักกาด
หมวดหมู่:สมุนไพร
พระราชบัญญัติว่าด้วยสิทธิพื้นฐานของพลเมือง ค.ศ. 1689

thumb|250px|พระราชบัญญัติสิทธิ พ.ศ. 2232
**พระราชบัญญัติว่าด้วยสิทธิพื้นฐานของพลเมือง ค.ศ. 1689** () หรือที่มีชื่อเต็มว่า “พระราชบัญญัติประกาศสิทธิและเสรีภาพของพสกนิกรและการสืบราชสันตติวงศ์” () เป็นพระราชบัญญัติที่รัฐสภาแห่งอังกฤษประกาศใช้ในปี ค.ศ. 1689 ซึ่งถือกันว่าเป็นกฎหมายหนึ่งที่เป็นรากฐานของกฎหมายรัฐธรรมนูญของประเทศอังกฤษที่นอกเหนือไปจากมหากฎบัตร พระราชบัญญัติการสืบสันตติวงศ์ ค.ศ. 1701 และกฎหมายอื่น ๆ ที่ประกาศใช้มาโดยรัฐสภาแห่งอังกฤษ นอกจากนั้นพระราชบัญญัติสิทธิ ค.ศ. 1689 ก็ยังเป็นรากฐานของกฎหมายอันสำคัญหลายฉบับของบรรดาประเทศในเครือจักรภพอีกด้วย เช่น พระราชบัญญัติว่าด้วยการประกาศสิทธิ ค.ศ. 1689 (Claim of Right Act 1689) ของประเทศนิวซีแลนด์และประเทศแคนาดา

สาระสำคัญของร่างพระราชบัญญัติดังกล่าวเป็นการรับรองสิทธิพื้นฐานของประชาชนของราชอาณาจักร สิทธิดังกล่าวก็ยังถือปฏิบัติอยู่จนกระทั่งทุกวันนี้และไม่แต่จะมีผลต่อพสกนิกรชาวอังกฤษเท่านั้นแต่ยังต่อพสกนิกรภายใต้อาณาจักรที่อยู่ภายในร่มเครือจักรภพด้วย โดยให้การรับรองพสกนิกรแห่งประเทศอังกฤษให้มีสิทธิที่จะทูลเกล้าฯ ถวายฎีกาต่อพระมหากษัตริย์ และมีสิทธิที่จะชักอาวุธเพื่อป้องกันตนเอง นอกจากนี้ ยังบัญญัติไว้อีกว่าพระราชกิจของพระมหากษัตริย์ในอันที่เกี่ยวข้องกับราชการบ้านเมืองต้องได้รับอนุมัติจากรัฐสภาแห่งอังกฤษก่อนจึงจะมีผลบริบูรณ์

## ที่มา
ระหว่างการปฏิวัติอันรุ่งโรจน์ เจ้าชายวิลเลียมแห่งออเรนจ์จากประเทศเนเธอร์แลนด์ทรงได้รับการอัญเชิญจากขุนนางอังกฤษให้เข้ามารุกรานราชอาณาจักร พระองค์เสด็จขึ้นฝั่งอังกฤษเมื่อวันที่ 5 พฤศจิกายน ค.ศ. 1688  พระเจ้าเจมส์ที่ 2 ทรงพยายามต่อต้านแต่ไม่เป็นผล และในที่สุดพระองค์ก็ต้องเสด็จลี้ภัยออกไปจากพระราชวังเมื่อวันที่ 23 ธันวาคม ค.ศ. 1688 รัชกาลพระเจ้าเจมส์ที่ 2 จึงสิ้นสุดลงแต่เพียงเท่านั้น

เจ้าชายวิลเลียมแห่งออเรนจ์ และเจ้าหญิงแมรีแห่งอังกฤษ ทรงปราบดาภิเษกขึ้นเป็นพระมหากษัตริย์แห่งอังกฤษรัชกาลใหม่โดยทรงปกครองร่วมกัน

ทั้งนี้ ก่อนที่ทั้งสองพระองค์จะเสด็จขึ้นทรงราชย์ รัฐสภาแห่งอังกฤษได้นำร่างพระราชบัญญัติสิทธิฉบับนี้มาทูลเกล้าฯ ถวายเพื่อทรงพระราชวิจารณ์ ทรงเห็นพ้องด้วยและพระราชทานพระราชานุมัติให้ประกาศใช้ได้ รัฐสภาจึงลงมติเห็นชอบด้วยในอันที่จะให้ทั้งสองพระองค์เสด็จขึ้นทรงราชย์

อนึ่ง ในปีเดียวกัน รัฐสภาแห่งสกอตแลนด์ก็ได้ประกาศใช้พระราชบัญญัติว่าด้วยการประกาศสิทธิ ค.ศ. 1689 เมื่อวันที่ 11 เมษายน ค.ศ. 1689 พระราชบัญญัตินี้มีเนื้อหาสาระใกล้เคียงกับพระราชบัญญัติสิทธิ ค.ศ. 1689 ของอังกฤษดังกล่าว โดยความตอนหนึ่งว่า ให้เจ้าชายวิลเลียมแห่งออเรนจ์และเจ้าหญิงแมรีแห่งอังกฤษเป็นพระมหากษัตริย์แห่งสกอตแลนด์ด้วย

## อ้างอิง

## ดูเพิ่ม
* มหากฎบัตร 
* รัฐบัญญัติสิทธิแห่งสหรัฐอเมริกา

## แหล่งข้อมูลอื่น

*ร่างพระราชบัญญัติว่าด้วยสิทธิพื้นฐานของพลเมือง ค.ศ. 1689  - ฉบับเต็ม
*ราชกิจจานุเบกษาแห่งอังกฤษ - พระราชบัญญัติฯ ฉบับเต็ม
*พระราชบัญญัติสิทธิ ค.ศ. 1689 (จากฐานข้อมูลของกฎหมายแห่งสหราชอาณาจักร)

หมวดหมู่:กฎหมายสหราชอาณาจักร
หมวดหมู่:กฎหมายรัฐธรรมนูญ
หมวดหมู่:รัฐธรรมนูญแห่งสหราชอาณาจักร
หมวดหมู่:กฎหมายการสืบสันตติวงศ์
หมวดหมู่:พระเจ้าวิลเลียมที่ 3 แห่งอังกฤษ
หมวดหมู่:สมเด็จพระราชินีนาถแมรีที่ 2 แห่งอังกฤษ
หมวดหมู่:กฎหมายในปี พ.ศ. 2232
อะฟลาทอกซิน

thumb|สูตรโครงสร้างของอะฟลาทอกซิน B<sub>1</sub>
thumb|สูตรโครงสร้างของอะฟลาทอกซิน G<sub>1</sub>
**อะฟลาทอกซิน** () เป็นสารเคมีมีพิษและก่อมะเร็งที่ผลิตจากราบางชนิด (*[[Aspergillus flavus]]* และ *[[Aspergillus parasiticus]]*) ซึ่งเจริญในดิน พืชพรรณที่ย่อยสลาย ฟางและเมล็ดพืช มักพบในโภคภัณฑ์สำคัญที่เก็บอย่างไม่เหมาะสม เช่น มันสำปะหลัง พริกไทย ข้าวโพด เมล็ดฝ้าย ข้าวเดือย ถั่วลิสง ข้าวฟ่าง เมล็ดดอกทานตะวัน ผลเปลือกแข็งเมล็ดเดียว ข้าวสาลี และเครื่องเทศหลายชนิด เมื่ออาหารที่ปนเปื้อนถูกแปรรูป อะฟลาทอกซินจะเข้าสู่แหล่งอาหารทั่วไปซึ่งมีการพบทั้งในอาหารคนและสัตว์ เช่นเดียวกับในอาหารสัตว์สำหรับสัตว์ทางการเกษตร สัตว์ที่ได้อาหารที่ปนเปื้อนสามารถผ่านผลิตภัณฑ์การแปลงอะฟลาทอกซินสู่ไข่ ผลิตภัณฑ์นมและเนื้อสัตว์ได้

เด็กได้รับผลกระทบจากการสัมผัสอะฟลาทอกซินมากเป็นพิษ ทำให้การเติบโตช้า พัฒนาการช้า ตับเสียหายและมะเร็งตับ ผู้ใหญ่มีความทนต่อการสัมผัสมากกว่า แต่ก็ยังมีความเสี่ยง ไม่มีสัตว์ชนิดใดมีภูมิต้านทาน อะฟลาทอกซฺนจัดเป็นสารก่อมะเร็งได้มากที่สุดชนิดหนึ่งเท่าที่ทราบ หลังเข้าสู่ร่างกาย อะฟลาทอกซินจะถูกตับสร้างและสลายเป็นสารตัวกลางอีพอกไซด์กัมมันต์หรือถูกย่อยสลายด้วยน้ำกลายเป็นอะฟลาทอกซิน เอ็ม1 ซึ่งเป็นอันตรายน้อยกว่า

อะฟลาทอกซินส่วนใหญ่ได้จากการกิน แต่อะฟลาทอกซินชนิดบี1 ซึ่งเป็นพิษมากที่สุด สามารถผ่านเข้าทางผิวหนังได้

ค่าระดับการแสดงฤทธิ์ที่องค์การอาหารและยาสหรัฐ (FDA) กำหนดสำหรับอะฟลาทอกซินในอาหารหรืออาหารสัตว์อยู่ที่ 20 ถึง 300 ส่วนต่อพันล้านส่วน FDA ยังสามารถประกาศเรียกคืนอาหารคนและสัตว์ได้เป็นมาตรการล่วงหน้าเพื่อป้องกันการสัมผัส

คำว่า "**อะฟลาทอกซิน**" มาจากชื่อของราตัวหนึ่งที่ผลิตสารนี้ คือ *Aspergillus flavus* มีการประดิษฐ์คำนี้ประมาณ ค.ศ. 1960 หลังการค้นพบว่าสารนี้เป็นบ่อเกิดของ "โรคไก่งวงเอกซ์" อัฟลาทอกซินเป็นพิษเห็ดรากลุ่มใหญ่กลุ่มหนึ่ง

## อ้างอิง

หมวดหมู่:สารพิษจากเชื้อรา
รัฐแอลเบอร์ตา

**รัฐแอลเบอร์ตา** คือรัฐหนึ่งของประเทศแคนาดา ที่ตั้งอยู่ทางตะวันตกของประเทศ เป็นหนึ่งในสองรัฐของประเทศที่ไม่มีส่วนที่ติดกับทะเล รัฐแอลเบอร์ตาจัดเป็นรัฐที่เจริญในด้านต่าง ๆ มากที่สุดใน 3 รัฐบนทุ่งหญ้าแพร์รีของแคนาดา 

รัฐแอลเบอร์ตาเป็นรัฐที่มีขนาดใหญ่คล้ายกับประเทศฝรั่งเศสและรัฐเท็กซัสของประเทศสหรัฐอเมริกา โดยมีประชากรอาศัยอยู่ราว ๆ 3.7 ล้านคน ในปี ค.ศ. 2009 รัฐแอลเบอร์ตาถูกจัดตั้งขึ้นเป็นขึ้นในวันที่ 1 กันยายน ค.ศ. 1905 (ปี พ.ศ. 2448) 

รัฐแอลเบอร์ตามีเมืองหลวงชื่อว่าเอดมันตัน ตั้งอยู่บริเวณภาคกลางตอนล่างของรัฐ โดยมีระยะทางประมาณ 300 กิโลเมตร (190 ไมล์) และติดต่อกับเมืองแคลกะรีทางตอนใต้ นอกจากนี้รัฐแอลเบอร์ตายังเป็นศูนย์กลางทางการค้าและการคมนาคมที่สำคัญของประเทศแคนาดา

## อ้างอิง

แอลเบอร์ตา
แอลเบอร์ตา
กระดูกต้นขา

**กระดูกต้นขา** () เป็นกระดูกยาวที่อยู่ภายในต้นขา (thigh) ในมนุษย์ถือว่าเป็นกระดูกที่ยาวที่สุด มีปริมาตรมากที่สุด และแข็งแรงที่สุด ความยาวของกระดูกต้นขาโดยเฉลี่ยของมนุษย์ประมาณ 48 เซนติเมตร และเส้นรอบวงโดยเฉลี่ย 2.34 ซม. และสามารถรับน้ำหนักได้ถึง 30 เท่าของน้ำหนักผู้ใหญ่ กระดูกนี้รับเข้ากับส่วนของสะโพก (ที่เบ้าหัวกระดูกต้นขา (acetabulum)) และส่วนของเข่า

## แอ่งระหว่างคอนไดล์

**แอ่งระหว่างคอนไดล์** () เป็นแอ่งกระดูกที่อยู่ระหว่างคอนไดล์ (condyles) ที่ส่วนปลายของกระดูกต้นขา ซึ่งรับเข้ากับเนินระหว่างคอนไดล์ (intercondylar eminence) บนผิวบนของกระดูกแข้ง บริเวณของกระดูกแข้งดังกล่าวประกอบด้วยบริเวณโพสทีเรียร์ อินเตอร์คอนไดลาร์ (posterior intercondylar area) และบริเวณแอนทีเรียร์ อินเตอร์คอนไดลาร์ (anterior intercondylar area) ซึ่งเป็นที่ที่เอ็นแอนทีเรียร์ครูชิเอท (anterior cruciate) และเอ็นโพสทีเรียร์ครูชิเอท (posterior cruciate) มายึดเกาะตามลำดับ

## ภาพอื่นๆ

 Image:Knee diagram.png|แผนภาพแสดงข้อเข่า
 Image:Gray243.png|ส่วนต้นของกระดูกต้นขาข้างขวา มุมมองด้านหลังและด้านบน
 Image:Gray244.png|พื้นผิวด้านหน้าของกระดูกต้นขาข้างขวา
 Image:Gray245.png|พื้นผิวด้านหลังของกระดูกต้นขาข้างขวา
 Image:Gray341.png|ข้อต่อสะโพกข้างซ้าย เมื่อเปิดเอาพื้นของเบ้าหัวกระดูกต้นขาจากภายในกระดูกเชิงกราน
 Image:Gray346.png|มุมมองด้านหลังของข้อเข่าข้างขวา
 Image:Gray348.png|มุมมองด้านหลังของข้อเข่าข้างซ้าย แสดงกระดูกและเอ็นภายใน
 Image:Gray350.png|ภาพตัดแบ่งครึ่งซ้ายขวา ของข้อเข่าข้างขวา
 Image:Gray351.png|มุมมองด้านข้างของแคปซูลข้อต่อของข้อเข่าข้างขวา
 Image:Gray352.png|มุมมองด้านหลังของแคปซูลข้อต่อของข้อเข่าข้างขวา
 Image:Gray432 color.png|ภาพตัดขวางผ่านตรงกลางของต้นขา
 Image:Gray433.png|กล้ามเนื้อชั้นลึกของบริเวณต้นขาด้านใกล้กลาง


## อ้างอิง

## แหล่งข้อมูลอื่น
* Image with major components labeled at v 
* Femoral fractures at aofoundation.org 
* Cross section at UV pembody/body18b 

ต้นขา
หมวดหมู่:กระดูกยาว
โยโย มา

thumb|right|Yo-Yo Ma.jpg
**โยโย มา** () นักดนตรีสัญชาติอเมริกันเชื้อสายจีน เป็นนักเดี่ยวเชลโลที่มีชื่อเสียง เกิดเมื่อ 7 ตุลาคม พ.ศ. 2498 ที่ปารีส พ่อของเขาเป็นนักไวโอลินและแม่เป็นนักร้อง เมื่อตอนเด็กเขาเริ่มเล่นไวโอลิน วิโอลา และ ในที่สุดเลือกที่จะเล่นเชลโล

## แหล่งข้อมูลอื่น

* http://www.yo-yoma.com

หมวดหมู่:นักดนตรีคลาสสิก
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายจีน
อาณาจักรมอญ

**อาณาจักรมอญ** หรือ **รามัญเทศะ** เป็นอาณาจักรของชนชาติมอญซึ่ง อาจแบ่งได้เป็น 3 ยุค 

ยุคแรกคือยุคราชวงศ์สะเทิม อาณาจักรสุธรรมวดี มีกษัตริย์ปกครอง 59 พระองค์ เริ่มจากสมัยพระเจ้าสีหราชา มาจนถึงสมัยพระเจ้ามนูหะ เชื่อว่ายุคนี้ครอบครองพื้นที่ได้ ทั้งทวารวดีและสะเทิม ยุคแรกสิ้นสุดลงเมื่อพระเจ้าอโนรธาแห่งอาณาจักรพุกาม ยกทัพมาตีเมืองสะเทิมในสมัยพระเจ้ามนูหะ ซึ่งนักประวัติศาสตร์ไทยบางท่านเชื่อว่าพระเจ้าอโนรธาน่าจะยกมาตีถึงนครปฐม

ยุคที่สองคือยุคราชวงศ์เมาะตะมะ-หงสาวดี หรือยุคอาณาจักรหงสาวดี เริ่มจากสมัยที่พม่าซึ่งอ่อนแอจากการรุกรานของมองโกล พระเจ้าวาเรรูหรือพระเจ้าฟ้ารั่ว (มะกะโท) ได้ทรงกอบกู้เอกราชมอญจากพม่าและสถาปนาอาณาจักรหงสาวดี พระองค์มีมเหสีเป็นราชธิดาของพ่อขุนรามคำแหง กษัตริย์ของสุโขทัย มีศูนย์กลางการปกครองอยู่ที่เมาะตะมะ ต่อมาในสมัยพญาอู่ ได้ย้ายราชธานีมาอยู่ ณ เมืองพะโคหรือหงสาวดี ราชบุตรของพระองค์คือพญาน้อย ซึ่งต่อมาก็คือพระเจ้าราชาธิราช ผู้ทำสงครามยาวนานกับกษัตริย์พม่าอาณาจักรอังวะ ในสมัยพระเจ้าฝรั่งมังศรีชวา กับสมัย พระเจ้าฝรั่งมังฆ้อง ขุนพลสำคัญของพระเจ้าราชาธิราช คือ สมิงพระราม สมิงนครอินทร์ และแอมูน-ทยา ในสมัยของพระเจ้าราชาธิราชนั้นหงสาวดีกลายเป็นอาณาจักรที่มีอาณาเขตกว้างใหญ่ ครอบคลุมตั้งแต่ชายฝั่งทะเลอ่าวเบงกอลจากแม่น้ำอิรวดีขยายลงไปทางตะวันออกถึงแม่น้ำสาละวิน และเป็นศูนย์กลางทางการค้าที่ใหญ่โต มีเมืองท่าที่สำคัญหลายแห่งในหลายลุ่มน้ำ เช่น เมาะตะมะ สะโตง พะโค พะสิม อาณาจักรมอญยุคนี้เจริญสูงสุดในสมัยพระนางเชงสอบูและสมัยพระเจ้าธรรมเจดีย์ หลังจากนั้นในสมัยพระเจ้าสการะวุตพี หงสาวดีก็เสียแก่พระเจ้าตะเบ็งชะเวตี้ ในปี พ.ศ. 2094 

ยุคที่สามยุคฟื้นฟูหรือยุคอาณาจักรหงสาวดีใหม่ พ.ศ. 2283 สมิงทอพุทธกิตติ กู้เอกราชคืนมาจากพม่าได้สำเร็จและได้ยกทัพไปตีเมืองอังวะ ในปี พ.ศ. 2290 พญาทะละได้ครองอำนาจแทนสมิงทอพุทธกิตติและขยายอาณาเขตอย่างกว้างขวาง ทำให้อาณาจักรตองอูของพม่าสลายตัวลง จนในปี พ.ศ. 2300 พระเจ้าอลองพญา แห่งราชวงศ์โก้นบองก็กู้อิสรภาพของพม่ากลับคืนมาและได้โจมตีมอญ การล่มสลายของอาณาจักรหงสาวดีใหม่เป็นการสิ้นสุดเอกราชและอำนาจของชาวมอญที่เคยมีมาหลายร้อยปีในพม่าตอนล่าง กองทัพของราชวงศ์โก้นบองกดดันให้ชาวมอญต้องอพยพไปยังสยาม ในช่วงต้นพุทธศตวรรษที่ 24 การแต่งงานข้ามกลุ่มชาติพันธุ์ และการอพยพของชาวพม่าจากทางเหนือ ทำให้ชาวมอญกลายเป็นชนกลุ่มน้อย

## อ้างอิง
; เชิงอรรถ

* มอญ : ชนชาติเจ้าของอารยธรรมอันเก่าแก่ในแผ่นดินพม่า
* มอญ : ชนชาติบนแผ่นดินสุวรรณภูมิ 
* มอญ : ต้นตออารยธรรมอุษาคเนย์ เรียบเรียงจากข้อเขียนของนายปันหละ พิมพ์ในสารานุกรมพม่า ฉบับที่ 10 
; บรรณานุกรม

* 
* 
* 
* 
* 
* 
* 
* 
* 
* 


หมวดหมู่:ประวัติศาสตร์พม่า
หมวดหมู่:ประวัติศาสตร์มอญ
ม
หมวดหมู่:รัฐและดินแดนที่ก่อตั้งในคริสต์ศตวรรษที่ 9
หมวดหมู่:สิ้นสุดในคริสต์ศตวรรษที่ 18
หมวดหมู่:รัฐสิ้นสภาพในประเทศพม่า
หมวดหมู่:ประเทศราชของอาณาจักรสยาม
อาณาจักรพม่า

**อาณาจักรพม่า** สามารถหมายถึง

* อาณาจักรพุกาม (ราชวงศ์พุกาม)
* อาณาจักรตองอู (ราชวงศ์ตองอู)
* อาณาจักรโก้นบอง (ราชวงศ์โก้นบอง)


พ
เอ็ดมันด์ แฮลลีย์

thumb|250px|เอ็ดมันด์ แฮลลีย์ ภาพวาดโดย โทมัส เมอร์เรย์
**เอ็ดมันด์ แฮลลีย์** () (8 พฤศจิกายน ค.ศ. 1656 - 14 มกราคม ค.ศ. 1742) เป็นนักดาราศาสตร์ นักคณิตศาสตร์ นักวิชาการฝนดาวตก และนายแพทย์ชาวอังกฤษ เป็นผู้คำนวณและทำนายการปรากฏตัวของดาวหางแบบมีคาบโคจรได้สำเร็จเป็นครั้งแรก โดยเขาเสนอว่า ดาวหางที่ปรากฏในปี ค.ศ. 1531, 1607 และ 1682 น่าจะเป็นดาวหางดวงเดียวกัน และจะกลับมาปรากฏตัวอีกครั้งในปี ค.ศ. 1759 การคำนวณและทำนายของเขาถูกต้อง แต่น่าเสียดายที่เขามีชีวิตอยู่ไม่ทันเห็นดาวหางแฮลลีย์ที่เขาได้ทำนายไว้ ดาวหางดวงนั้นจึงได้ชื่อตามชื่อของเขาว่า ดาวหางแฮลลีย์ นับเป็นดาวหางแบบมีคาบโคจรดวงแรกที่มีการค้นพบ

หมวดหมู่:บุคคลที่เกิดในปี พ.ศ. 2199
หมวดหมู่:นักฟิสิกส์ชาวอังกฤษ
หมวดหมู่:นักดาราศาสตร์ชาวอังกฤษ
หมวดหมู่:นักคณิตศาสตร์ชาวอังกฤษ
หมวดหมู่:ภาคีสมาชิกราชสมาคมแห่งลอนดอน
ดาวหางแฮลลีย์

**ดาวหางแฮลลีย์** () คนไทยเรียก **ดาวหางฮัลเลย์** มีชื่ออย่างเป็นทางการตามระบบดาวหางว่า **1P/Halley** เป็นดาวหางคาบสั้นที่สามารถมองเห็นได้จากโลกในทุก 75–79 ปี แฮลลีย์เป็นดาวหางคาบสั้นเพียงดวงเดียวที่สามารถมองเห็นได้ด้วยตาเปล่าจากโลกเป็นประจำ และยังเป็นดาวหางที่สามารถมองเห็นได้ด้วยตาเปล่าเพียงดวงเดียว ที่ปรากฏให้เห็นได้ถึงสองครั้งในช่วงชีวิตของมนุษย์ ครั้งสุดท้ายที่ปรากฎให้เห็นในระบบสุริยะชั้นในคือปี พ.ศ. 2529 และจะปรากฏครั้งถัดไปในช่วงกลางปี พ.ศ. 2604

การโคจรกลับมาในระบบสุริยะชั้นในอย่างเป็นคาบของดาวหางแฮลลีย์ ได้รับการสังเกตและบันทึกไว้โดยนักดาราศาสตร์ทั่วโลกมาตั้งแต่ 240 ปีก่อนคริสตกาลเป็นอย่างน้อย กระทั่งในปี ค.ศ. 1705 เอ็ดมันด์ แฮลลีย์นักดาราศาสตร์ชาวอังกฤษได้เข้าใจว่าการกลับมาในทุกครั้งของดาวหางดวงที่สังเกตได้นั้นเป็นดาวหางดวงเดิม จากการค้นพบดังกล่าวนี้ทำให้ดวงหางดวงนี้ได้รับการตั้งชื่อตามเอ็ดมันด์ แฮลลีย์

ในช่วงการกลับมายังระบบสุริยะชั้นในของแฮลลีย์ในปี พ.ศ. 2529 มีการสังเกตรายละเอียดของดาวหางจากยานอวกาศ โดยนับเป็นครั้งแรกที่มีการสังเกตในลักษณะนี้ ทำให้ทราบได้ถึงข้อมูลโครงสร้างจากการสังเกตของนิวเคลียสดาวหาง กลไกของโคมาและการเกิดหางเป็นครั้งแรก ซึ่งข้อมูลดังกล่าวสนับสนุนสมมติฐานที่มีมาอย่างยาวนานเกี่ยวกับโครงสร้างของดาวหาง โดยเฉพาะอย่างยิ่งแบบจำลอง "บอลหิมะสกปรก" (dirty snowball) ของเฟรด วิปเปิล ซึ่งคาดการณ์เอาไว้ได้อย่างถูกต้องว่าดาวหางแฮลลีย์นั้นประกอบไปด้วยน้ำแข็งระเหยที่ผสมกัน เช่น น้ำ คาร์บอนไดออกไซด์ แอมโมเนีย และฝุ่น ภารกิจดังกล่าวยังให้ข้อมูลซึ่งเป็นการปฏิรูปความเข้าใจและกำหนดแนวคิดขึ้นใหม่อย่างมีนัยสำคัญเกี่ยวกับดาวหางด้วย เช่น ความเข้าใจใหม่ที่ว่าพื้นผิวของดาวหางแฮลลีย์นั้นประกอบด้วยฝุ่นที่ไม่ระเหยเป็นส่วนใหญ่ มีเพียงส่วนเล็ก ๆ เท่านั้นที่เป็นน้ำแข็ง

## การอ่านชื่อ

ในยุคที่เอ็ดมันด์ แฮลลีย์ ยังมีชีวิตอยู่ นามสกุลของเขาเขียนหลายแบบ มีทั้ง *Hailey, Haley, Hayley, Halley, Hawley*, และ *Hawly* ทำให้ไม่อาจกำหนดได้ว่า นามสกุลนี้อ่านออกเสียงอย่างไรในยุคนั้น แต่ในปัจจุบัน ผู้ใช้นามสกุลนี้นิยมอ่านนามสกุลตนเองว่า "แฮลลีย์" ส่วนชื่อดาวหางนั้น ปัจจุบันนิยมออกเสียงว่า "แฮลลีย์" หรือ "เฮลลีย์"

คนไทยมักเรียกชื่อดาวหางนี้ว่า "ฮัลเลย์" บ้างเขียน "ฮัลเล่ย์"

## อ้างอิง

หมวดหมู่:ดาวหาง
หมวดหมู่:ดาวแห่งเบธเลเฮม
สะบ้า

**สะบ้า** อาจหมายถึง
* สะบ้า (พืช) ไม้เถาชนิดหนึ่ง มีชื่อวิทยาศาสตร์ว่า *Entada rheedii* Spreng.
* สะบ้า (การละเล่น) การละเล่นของไทยโดยใช้ลูกสะบ้าหรือของกลม ๆ ทอย
* กระดูกสะบ้า หรือ สะบ้าหัวเข่า กระดูกกลม ๆ แบน ๆ อยู่บริเวณหัวเข่า
จับยัยตัวจุ้นมาแต่งงาน

**จับยัยตัวจุ้นมาแต่งงาน** (**My Little Bride**) เป็นภาพยนตร์เกาหลีแนวโรแมนติคคอมเมดี้ที่เข้าฉายในปี ค.ศ. 2004 กำกับโดยคิม โฮ-จุน เป็นภาพยนตร์ที่ได้รับความนิยมสูงสุดเป็นอันดับ 2 ในปี ค.ศ. 2004 ตามหลังภาพยนตร์เรื่องยอดอย่าง เท กึก กี เลือดเนื้อเพื่อฝัน วันสิ้นสงคราม เพียงเรื่องเดียวมียอดผู้ชมกว่า 3,149,500 คน

## เรื่องย่อ
**โบยุน** (มูน กึน-ย็อง) นักเรียนมัธยมปลายสาวอายุ 16 ปี กำลังวุ่นใจกับการสอบวัดผลSATอย่างเดียวไม่พอแต่ยังต้องว้าวุ่นในเรื่องที่เธอไปหลงรักนักเบสบอลหนุ่มฝีมือฉกาจประจำโรงเรียนที่ชื่อ **จุงวู** (ปาร์ค จิน-วู) เข้าเสียอีกด้วย แต่แล้ววันหนึ่งคุณปู่ของเธอก็สั่งให้เธอแต่งงานกับ **ซังมิน** (คิม แร-ว็อน) เนื่องมาจากเมื่อตอนที่ทั้งคู่ยังเป็นเด็กคุณปู่ของทั้งคู่ได้หมั้นหมายทั้งคู่ไว้ให้แก่กัน แม้ทั้งคู่จะรู้จักกันตั้งแต่ยังเป็นเด็กเล็กๆ แต่ซังมินที่ปัจจุบันเป็นนักศึกษาหนุ่มเจ้าเสน่ห์ กลับคอยเอาแต่แกล้งแหย่และยังทำกับเธอราวกับว่าเธอเป็นเด็กเสียอีก แน่นอนว่าทั้งสองคนไม่ได้มีความสุขนักกับการคลุมถุงชนแบบนี้ ซังมินเองไม่ต้องการเสียความเป็นอิสระในการออกเที่ยวหาความสนุกสนานกับสาวๆ สวยๆ หลากหลายที่มารายล้อมเขา ในขณะที่โบยุนเองก็หัวใจสลายเพราะเธอรักเพียงแต่จุงวูผู้เดียวเท่านั้น

แม้จะไม่ชอบขี้หน้ากันเท่าไหร่นักแต่ทั้งสองก็ถูกบังคับให้แต่งงานกันจนได้ในที่สุด อันเป็นผลมาจากอิทธิพลล้นเหลือของคุณปู่ของฝ่ายเจ้าสาว แล้วโบยุนก็ตัดสินใจกลายเป็นเจ้าสาวนอกเครื่องแบบ ปกปิดชีวิตแต่งงานทำตัวเหมือนว่าเธอไม่มีสามีแล้วก็เริ่มต้นออกเดทกับจุงวูด้วยความเชื่อว่าเธอสามารถรับมือกับผู้ชายสองคนกับการใช้ชีวิตสองแบบได้ในเวลาเดียวกัน เรื่องราวผ่านไปได้ด้วยดีจนกระทั่งซังมินได้มาเป็นครูฝึกสอนที่โรงเรียนของโบยุนและที่นั้นเองที่เขาได้ค้นพบความจริงเกี่ยวกับจุงวู...

## อ้างอิง

หมวดหมู่:ภาพยนตร์เกาหลีใต้ที่ออกฉายในปี พ.ศ. 2547
หมวดหมู่:ภาพยนตร์เกาหลี
พระเจ้าลีออนิดัสที่ 1

**พระเจ้าลีออนิดัสที่ 1** (; กรีกดอริก: , **; กรีกไอโอนิกและแอตติก: , *เล-ออ-นี-แดส*,  ; "บุตรแห่งสิงโต"; สวรรคต 19 กันยายน 480 ปีก่อนคริสตกาล) เป็นพระมหากษัตริย์นักรบกล้าหาญแห่งนครรัฐกรีกสปาร์ตา พระองค์ทรงนำกำลังทัพสปาร์ต้าระหว่างการบุกครองกรีซครั้งที่สองของเปอร์เซียและทรงเป็นที่จดจำสำหรับการสวรรคตที่ยุทธการที่เทอร์มอพิลี 

## อ้างอิง


หมวดหมู่:พระมหากษัตริย์กรีกโบราณ
กระดูกสะบ้า

**กระดูกสะบ้า** หรือ **สะบ้าหัวเข่า** () เป็นกระดูกหนารูปสามเหลี่ยม ซึ่งเกิดเป็นข้อต่อกับกระดูกต้นขาและอยู่คลุมและปกป้องทางด้านหน้าของข้อเข่า กระดูกสะบ้านับเป็นกระดูกในเอ็นกล้ามเนื้อ (sesamoid bone) ที่ใหญ่ที่สุดในร่างกายมนุษย์ กระดูกนี้ยึดเกาะกับเอ็นกล้ามเนื้อของกล้ามเนื้อกลุ่มควอดริเซ็บ ฟีเมอริส (quadriceps femoris) ซึ่งทำหน้าที่เหยียดข้อเข่า กล้ามเนื้อวาสตัส อินเตอร์มีเดียส (vastus intermedius) เกาะกับฐานของกระดูกสะบ้า และกล้ามเนื้อวาสตัส แลทเทอราลิส (vastus lateralis) กับกล้ามเนื้อวาสตัส มีเดียส (vastus medialis) เกาะกับขอบกระดูกด้านข้างกับด้านใกล้กลางของกระดูกสะบ้าตามลำดับ

กระดูกสะบ้าสามารถวางตัวอยู่อย่างเสถียรได้เนื่องจากมีกล้ามเนื้อวาสตัส มีเดียสมาเกาะปลายและมีส่วนยื่นของคอนไดล์ด้านหน้าของกระดูกต้นขา (anterior femoral condyles) ซึ่งป้องกันไม่ให้ข้อเคลื่อนไปทางด้านข้างลำตัวระหว่างการงอขา นอกจากนี้เส้นใยเรตินาคิวลัม (retinacular fibre) ของกระดูกสะบ้าก็ช่วยให้กระดูกสะบ้าอยูมั่นคงระหว่างการออกกำลังกาย

หน้าที่หลักของกระดูกสะบ้า คือเมื่อเกิดการเหยียดข้อเข่า (knee extension) กระดูกสะบ้าจะเพิ่มกำลังงัดของคานซึ่งเอ็นกล้ามเนื้อสามารถออกแรงบนกระดูกต้นขาโดยการเพิ่มมุมที่แรงของเอ็นกระทำ

การสร้างกระดูกของกระดูกสะบ้าเกิดขึ้นเมื่ออายุ 2-6 ปี แต่ในบางคนอาจไม่พบกระบวนการนี้เนื่องจากความพิการแต่กำเนิด ในจำนวนร้อยละ 2 ของประชากรมีกระดูกสะบ้าแบ่งออกเป็น 2 ส่วนซึ่งไม่เกิดอาการแสดงใดๆ

สำหรับในสัตว์ชนิดอื่นๆ กระดูกสะบ้าจะเจริญเต็มที่เฉพาะในยูเธอเรีย (eutheria; หรือสัตว์ที่มีรก) แต่ในสัตว์พวกมาร์ซูเปียเลีย (marsupial; หรือสัตว์ที่มีกระเป๋าหน้าท้อง) จะไม่มีการสร้างเป็นกระดูก

## ภาพอื่นๆ

 Image:Illu lower extremity.jpg|กระดูกของรยางค์ล่าง
 Image:Patella_ant.jpg|กระดูกสะบ้าข้างซ้าย มุมมองทางด้านหน้า
 Image:Patella_post.jpg|กระดูกสะบ้าข้างซ้าย มุมมองทางด้านหลัง
 Image:Gray345.png|มุมมองทางด้านหน้าของข้อเข่าข้างขวา
 Image:Gray350.png|ภาพตัดแบ่งครึ่งซ้ายขวา ของข้อเข่าข้างขวา
 Image:Gray351.png|มุมมองด้านข้างของแคปซูลข้อต่อของข้อเข่าข้างขวา
 Image:Gray1238.png|มุมมองด้านข้างและด้านใกล้กลางของต้นขาขวา
 Image:Gray1240.png|มุมมองด้านข้างของขาขวา


## อ้างอิง

## ดูเพิ่ม
* รีเฟล็กซ์เอ็นสะบ้า (Patellar reflex)
* แลทเทอรัล เรตินาคิวลัม (Lateral retinaculum)

## แหล่งข้อมูลอื่น
* The KNEEguru - educational site packed with knee content with sections on the patella 
* 

หมวดหมู่:กระดูกในเอ็นกล้ามเนื้อ
หมวดหมู่:กระดูกของรยางค์ล่าง
หมวดหมู่:กระดูกสะบ้า
เพลงอนิเมะ

**เพลงการ์ตูน** () () เป็นแนวเพลง ที่เป็นเพลงอยู่ในภาพยนตร์อนิเมะและภาพยนตร์โทคุซัทสึและยังเป็นหนึ่งในดนตรีของญี่ปุ่นอีกด้วย และยังมีเพลงประกอบต่าง ๆ อีกด้วย ในเพลงการ์ตูนเพลงเปิดเรื่องจะเรียกว่า OP (OPening theme) ส่วนเพลงปิดเรียกว่า ED (EnDing theme) และเพลงประจำตัวละครจะเรียกว่า character song (คาแรกเตอร์ซอง) ซึ่งเพลงการ์ตูนบางเพลงก็ได้รับความนิยมและติดชาร์ตในญี่ปุ่นอีกด้วย

## เนื้อหาหลักของเพลงการ์ตูน
เพลงประกอบการ์ตูนนั้นมีองค์ประกอบหลัก ๆ คือเนื้อเพลงซึ่งเนื้อเพลงในแต่ละเพลงนั้นส่วนใหญ่จะมีเนื้อหาที่เกี่ยวข้องกับภาพยนตร์การ์ตูนเรื่องนั้นและทำนองเพลงที่แปลกใหม่ต่างกับเพลงทั่ว ๆ ไปโดยเนื้อหาในเพลงส่วนใหญ่จะใช้เป็นเพลง OP ส่วนเพลงประกอบและเพลงประจำตัวของตัวละครนั้นเนื้อเพลงจะมีเนื้อหาที่เกี่ยวข้องกันไปด้วย

## นักร้อง
นักร้องเพลงการ์ตูนนั้นส่วนใหญ่มักจะมีชื่อเสียงในการเป็นนักร้องเจ-ป็อปมาแล้วหรือเป็นนักร้องมือใหม่

### นักร้องเพลงการ์ตูนที่มีชื่อเสียงในปัจจุบัน
* มิซึกิ นานะ
* อิจิโร่ มิซึกิ
* อากิระ คุชิดะ
* ทาคายูกิ มิยาอุจิ
* ฮิโรโนบุ คาเงยามะ
* ชินอิจิ อิชิฮาระ
* MOJO
* โคจิ วาดะ
* ริกะ มาสึโมโตะ
* ทาคาโยชิ ทานิโมโตะ

### นักร้องเพลงการ์ตูนที่มีชื่อเสียงในอดีต
* อิซาโอะ ซาซากิ
* ยูคิ ฮิเดะ
* ทัตสึยะ เมเอดะ
* ฮิโรโกะ อาซาคาวะ
* มาซาโตะ ชิมอน
* อุชิโอะ ฮาชิโมโตะ

## วงดนตรี
วงดนตรีของญี่ปุ่นนั้นจะมีวงที่ร้องเพลงแนวการ์ตูนอยู่บ้างเช่น

### วงดนตรีในปัจจุบัน
* ไชคิก เลิฟเวอร์
* JAM Project
* RIDER CHIPS
* Project DMM
* Project.R

### วงดนตรีในอดีต
* โคโรงิ'73
* ชาร์ด
* MAKE-UP

## ค่ายเพลง
ในค่ายเพลงญี่ปุ่นมักจะมีธุรกิจเพลงแนวการ์ตูนอยู่บ้างเช่น

### ค่ายเพลงในปัจจุบัน
* โคลัมเบียมิวสิก อินเตอร์เทนเมนท์
* Avex mode
* Lantis

### ค่ายเพลงในอดีตหรือเลิกทำแล้ว
* ฟอร์เต้มิวสิก อินเตอร์เทนเมนท์

## แหล่งข้อมูลอื่น
* anison.info 

หมวดหมู่:แนวดนตรี
หมวดหมู่:อนิเมะ
กันดั้มเอเปี้ยน

**OZ-13MS กันดั้มเอพพิอ้อน** () () เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ บันทึกการยุทธ์บทใหม่ กันดั้มวิง ออกแบบโดยคุนิโอะ โอคาวาระ ชื่อ *เอพพิอ้อน* เป็นภาษากรีกแปลว่า *ต่อไป*

## เนื้อเรื่อง
กันดั้มเอพพิอ้อนเป็นหนึ่งในโมบิลสูทที่เทรซ คุชรีนาด้าออกแบบโดยใช้ข้อมูลของกันดั้มทั้งห้าเครื่องและทอลกีส ซึ่งเทรซได้มอบให้ฮีโร่ ยุยนำไปใช้ในตอนที่ 34 ซึ่งฮีโร่ได้นำไปต่อสู้กับวิงกันดั้มซีโร่ของเซคส์ มาควิสก่อนจะแลกเปลี่ยนกัน เซคส์ได้ใช้กันดั้มเอพพิอ้อนเป็นโมบิลสูทประจำตัวเพื่อนำการกบฏโดยกองกำลังไวท์แฟงก์

กันดั้มเอพพิอ้อนได้รับความเสียหายในการต่อสู้กับวิงกันดั้มซีโร่ของฮีโร่ ยุยในปราการอวกาศ ลิบร้า ก่อนที่เซคส์จะใช้กันดั้มเอพพิอ้อนช่วยทำลายชิ้นส่วนของลิบร้าที่กำลังตกลงไปบนโลก ซึ่งทั้งเซคส์และกันดั้มเอพพิอ้อนได้หายสาบสูญไป แม้ว่าเซคส์จะกลับมาอีกครั้งในOVA กันดั้มวิง เอนด์เลสวอลซ์ แต่กันดั้มเอพพิอ้อนไม่ได้ปรากฏตัวในภาคนี้ จึงเป็นกันดั้มเพียงเครื่องเดียวในกันดั้มวิงที่ไม่ได้รับการออกแบบใหม่โดยฮาจิเมะ คาโทกิ

## ลักษณะเด่น
เทรซได้ออกแบบกันดั้มเอพพิอ้อนเพื่อเป็นสัญลักษณ์ของนักรบที่แท้จริง กันดั้มเอพพิอ้อนจึงเป็นกันดั้มเพียงเครื่องเดียวในศักราช After Colony ที่ไม่มีอาวุธยิงติดตั้งไว้เลย อาวุธหลักของกันดั้มเอพพิอ้อนก็คือบีมซอร์ดที่เชื่อมพลังงานโดยตรงจากเตาปฏิกรณ์ทำให้สามารถยืดออกไปโจมตีศัตรูจากระยะไกลได้และมีพลังทำลายสูง โล่ของกันดั้มเอเปี้ยนยังมีแส้ความร้อนติดตั้งไว้เป็นอาวุธเสริม

กันดั้มเอพพิอ้อนยังสามารถแปลงร่างเป็นโมบิลอาเมอร์ลักษณะคล้ายมังกรสองหัวเพื่อเพิ่มความเร็วและบินในชั้นบรรยากาศโลกได้ นอกจากนี้กันดั้มเอพพิอ้อนยังเป็นโมบิลสูทเครื่องที่สองซึ่งมีซีโร่ซิสเต็ม(ZERO = Zoning and Emotional Range Omited)ซึ่งเป็นระบบที่ประมวลผลความเป็นไปได้ทั้งหมดของเหตุการณ์ในอนาคตจากสภาพแวดล้อมและสภาพจิตใจของนักบินแล้วจึงส่งข้อมูลสู่สมองของนักบินโดยตรงเช่นเดียวกับของวิงกันดั้มซีโร่ ซึ่งซีโร่ซิสเต็มของกันดั้มเอพพิอ้อนจะส่งข้อมูลผ่านหมวกนักบินแทนหน้าจอในห้องควบคุม ซีโร่ซิสเต็มสามารถคำนวณเหตุการณ์ในอนาคตได้ แต่เนื่องจากการใช้งานระบบนี้นั้นสภาพจิตใจของนักบินจะอยู่ในสภาพตึงเครียดมากเพราะจิตใจที่วอกแวกจะทำให้ภาพอนาคตที่ซีโร่ซิสเต็มคำนวณออกมานั้นผิดเพี้ยนไปได้ ซึ่งผลที่ออกมานั้นมักจะมีภาพความตายของนักบินอยู่ด้วยเสมอ การใช้งานซีโร่ซิสเต็มเป็นเวลานานจึงอาจทำให้เสียสติได้

## กันดั้มอควอเรียส
**OZ-14MS กันดั้มอควอเรียส**ปรากฏตัวในวิดีโอเกม *SD Gundam G Generation F* กันดั้มอควอเรียสตั้งชื่อตามราศีกุมภ์และได้รับการออกแบบโดยจุนยะ อิชิงาคิ

กันดั้มอควอเรียสเป็นกันดั้มเครื่องที่สองซึ่งออกแบบโดยเทรซ คุชรีนาด้า เพื่อใช้สนับสนุนกันดั้มเอพพิอ้อนในการต่อสู้กับโมบิลดอลซึ่งเป็นโมบิลสูทแบบไร้คนบังคับโดยเฉพาะ ด้านหลังของกันดั้มอควอเรียสมีแผงเสาอากาศสำหรับกระจายไวรัสคอมพิวเตอร์เพื่อใช้หยุดการทำงานของโมบิลดอล กันดั้มอควอเรียสใช้ท่อขับดันที่มีกำลังมากเพื่อให้สามารถบินด้วยความเร็วใกล้เคียงกับกันดั้มเอพพิอ้อนในร่างยานได้ แต่แผงเสาอากาศด้านหลังมีน้ำหนักมากจึงไม่คล่องตัวนัก เนื่องจากระบบต่อต้านโมบิลดอลของกันดั้มอควอเรียสต้องใช้พลังงานในการใช้งานมาก กันดั้มอควอเรียสจึงไม่สามารถใช้งานอาวุธบีมได้และมีอาวุธติดตัวเป็นแส้ความร้อนที่แขนสองข้างเท่านั้น

การก่อสร้างกันดั้มอควอเรียสหยุดไปก่อนจะเสร็จสิ้นเนื่องจากเทรซต้องรับตำแหน่งผู้นำกองทัพโลกในการต่อสู้กับไวท์แฟงก์

## ดูเพิ่ม
* รายชื่อหุ่นยนต์ใน After Colony

หมวดหมู่:หุ่นยนต์ในกันดั้ม
สวานเต อาร์เรเนียส

thumb|สวานเต ออกัส อาร์เรเนียส

**สวานเต ออกัส อาร์เรเนียส** (Svante August Arrhenius -19 กุมภาพันธ์, พ.ศ. 2402 - 12 ตุลาคม, พ.ศ. 2470) นักวิทยาศาสตร์ชาวสวีเดน เดิมเป็นนักฟิสิกส์ แต่ส่วนใหญ่ในวงการยอมรับและเรียกอาร์เรเนียสว่าเป็นนักเคมี เป็นผู้ร่วมก่อตั้งวิชาวิทยาศาสตร์สาขาเคมีฟิสิกส์ ได้มีการตั้งชื่อสมการ "สมการอาร์เรเนียส" และ "หลุมอุกกาบาตดวงจันทร์อาร์เนเนียส" เพื่อเป็นเกียรติแก่เขา นอกจากนี้อาร์เรเนียสยังเป็นผู้คำนวณและพิสูจน์หาปริมาณความร้อนในปรากฏการณ์เรือนกระจกที่โจเซฟ ฟูริเออร์เป็นผู้ค้นพบอีกด้วย

## ชีวิตเมื่อวัยเยาว์
**สวานเต ออกัส อาร์เรเนียส** เกิดที่เมืองวิค ใกล้นครอุปซอลา ประเทศสวีเดน บิดาเป็นช่างสำรวจภูมิประเทศสังกัดมหาวิทยาลัยอุปซอลาซึ่งต่อมาเลื่อนเป็นผู้ตรวจการ เมื่ออายุ 3 ขวบ อาร์เรเนียส เรียนการอ่านและเขียนหนังสือด้วยตนเอง และยังคอยสังเกตจดจำการจดและการบวกเลขในสมุดจดบัญชีของบิดา ต่อมาอาร์เรเนียสได้กลายเป็นเด็กอัจฉริยะทางเลขคณิต

## ช่วงกลางของชีวิต

## ช่วงหลังของชีวิต

## ปรากฏการณ์เรือนกระจกที่เป็นต้นเหตุการเกิดยุคน้ำแข็ง

## ดูเพิ่ม
* สมการอาร์เรเนียส (Arrhenius equation)
* ทฤษฎีปฏิกิริยากรด-ด่าง (Acid-base reaction theories)

## บรรณานุกรม
* Svante Arrhenius, 1884, *Recherches sur la conductivité galvanique des électrolytes*, doctoral dissertation, Stockholm, Royal publishing house, P.A. Norstedt & söner, 89 pages.
* Svante Arrhenius, 1896a, *Ueber den Einfluss des Atmosphärischen Kohlensäurengehalts auf die Temperatur der Erdoberfläche*, in the Proceedings of the Royal Swedish Academy of Science, Stockholm 1896, Volume 22, I N. 1, pages 1-101.
* Svante Arrhenius, 1896b, *[http://www.globalwarmingart.com/wiki/Image:Arrhenius_pdf On the Influence of Carbonic Acid in the Air upon the Temperature of the Ground] *, London, Edinburgh, and Dublin Philosophical Magazine and Journal of Science (fifth series) , April 1896. vol 41, pages 237-275.
* Svante Arrhenius, 1901a, *Ueber die Wärmeabsorption durch Kohlensäure*, Annalen der Physik, Vol 4, 1901, pages 690-705.
* Svante Arrhenius, 1901b, *Über Die Wärmeabsorption Durch Kohlensäure Und Ihren Einfluss Auf Die Temperatur Der Erdoberfläche*. Abstract of the proceedings of the Royal Academy of Science, 58, 25-58.
* Svante Arrhenius, 1903, *Lehrbuch der Kosmischen Physik*, Vol I and II, S. Hirschel publishing house, Leipzig, 1026 pages.
* Svante Arrhenius, 1908, *Das Werden der Welten*, Academic Publishing House, Leipzig, 208 pages.
Germany

## หนังสืออ่านเพิ่มเติม
* 
* Crawford, Elisabeth T. *Arrhenius: from ionic theory to the greenhouse effect* Canton, MA: Science History Publications. ISBN 0-88135-166-0

## แหล่งข้อมูลอื่น
* Nobel Lecture *Development of the Theory of Electrolytic Dissociation* from Nobelprize.org website
* Biography Biography from Nobelprize.org website
* Obs '''50''' (1927) 363 - Obituary (one paragraph)
* PASP '''39''' (1927) 385 - Obituary (one paragraph)
* Svante Arrhenius (1859-1927) 

หมวดหมู่:บุคคลที่เกิดในปี พ.ศ. 2402
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวสวีเดนผู้ได้รับรางวัลโนเบล
หมวดหมู่:นักเคมีชาวสวีเดน
หมวดหมู่:นักดาราศาสตร์ชาวสวีเดน
อินทร์ (แก้ความกำกวม)

**อินทร์** หรือ **อินทรา** สามารถหมายถึง

* พระอินทร์ พระเทวาธิบดีแห่งสวรรค์ชั้นดาวดึงส์ ตามคติพุทธ-พราหมณ์ สำหรับความหมายโดยนัยที่เกี่ยวกับพระอินทร์ ดูที่ พระอินทร์ (แก้ความกำกวม)
* ถนนรามอินทรา 
* ย่านอินทรา ย่านในกรุงเทพ บริเวณประตูน้ำ-ราชปรารภ
* ซอยอินทรามระ
* ผีเสื้อใบกุ่มอินทรา
* วัดต้นแกว๋น หรือ วัดอินทราวาส (เชียงใหม่)
* วัดอินทรวิหาร บางขุนพรหม

;บุคคล
* สมเด็จพระนางเจ้าอินทรศักดิศจี พระวรราชชายา (พระอินทราณี) -- พระวรราชชายาในพระบาทสมเด็จพระมงกุฎเกล้าเจ้าอยู่หัว
* เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย -- เจ้าต่างกรม
* พระอินทรรักษา (เสม) -- ขุนนางชั้นพระ
* พระอินทรสมาจาร (เงิน อินฺทสโร) -- พระภิกษุ
เกมบิโชโจะ

[thumb|250px|มินาเสะ นายูกิ ใน[เครื่องแบบนักเรียนญี่ปุ่น|ชุดนักเรียน จากวิดีโอเกม *[[แคนอน]]*]]

**เกมบิโชโจะ** () แปลตรงตัวว่า **เกมสาวน้อย** เป็นวิดีโอเกมญี่ปุ่น ซึ่งมีจุดเด่นเป็นตัวละครหญิงมีหน้าตาและรูปร่างสวยงาม

เกมบิโชโจะบางเกมเป็นเกมจีบสาว () และบางเกมเป็นเกมเร้ากำหนัด ()

## ดูเพิ่ม
* บิโชโจะ

หมวดหมู่:วิดีโอเกมแบ่งตามประเภท
หมวดหมู่:คำและวลีภาษาญี่ปุ่น
บิโชโจะ

**บิโชโจะ** () เป็นคำในภาษาญี่ปุ่น แปลว่า "เด็กผู้หญิงสวย" มักนำมาใช้แสดงถึงประเภทของการ์ตูนและเกมที่มีจุดเด่นเป็นตัวละครหญิงที่มีรูปร่างและหน้าตาสวยงามเป็นจุดขาย เช่น เมจิกไนท์ เรย์เอิร์ธ เป็นต้น

## ดูเพิ่ม

*
* เกมบิโชโจะ
* โมเอะ
*
*
*
*
*
*

หมวดหมู่:ศัพท์ในการ์ตูนญี่ปุ่น
หมวดหมู่:คำและวลีภาษาญี่ปุ่น
ดาวหางโบร์เรลลี

thumb|250px|นิวเคลียสของดาวหางโบร์เรลลี
[thumb|250 px|วงโคจรของดาวหางแบบมีคาบโคจร 3 ดวงคือ [ดาวหางฮัลเล่ย์ ดาวหางโบเรลลี และดาวหางอิเกะยะ-จาง เทียบกับวงโคจรของดาวเคราะห์ชั้นนอกและดาวพลูโต]]

**ดาวหางโบร์เรลลี** () หรือชื่อตามระบบดาวหางอย่างเป็นทางการ เรียกว่า  **19P/Borrelly** เป็นดาวหางแบบมีคาบโคจรซึ่งค้นพบโดย อัลฟองเซ หลุยส์ นิโคลัส โบร์เรลลี ระหว่างการสำรวจดาวหางบนท้องฟ้าตามปกติ ที่เมืองมาร์แซล ประเทศฝรั่งเศส เมื่อวันที่ 28 ธันวาคม ค.ศ. 1904   ยานอวกาศ ดีปสเปซ 1 ได้ไปเยือนดาวหางดวงนี้เมื่อวันที่ 21 กันยายน ค.ศ. 2001 และเก็บข้อมูลพื้นผิวดาวหาง ทำให้ทราบว่าพื้นผิวดาวหางมีความร้อนสูงมาก และแห้ง ไม่มีน้ำแข็งบนพื้นผิว

## ข้อมูลของนิวเคลียส
* ขนาด: 8×4×4 กม.
* ความหนาแน่น: 0.3 g/cm³
* มวล: 2 x 1013 กก.
* สัมประสิทธิ์การสะท้อนแสง: 0.03

## อ้างอิง

## แหล่งข้อมูลอื่น
* http://jcometobs.web.fc2.com/pcmtn/0019p.htm
* 19P – Gary W. Kronk's Cometography
* Elements and Ephemeris for 19P/Borrelly – Minor Planet Center

หมวดหมู่:ดาวหาง
หมวดหมู่:วัตถุทางดาราศาสตร์ที่ค้นพบในปี พ.ศ. 2447
แคนอน

**แคนอน** สามารถหมายถึง
* แคนอน (เพลง) - เพลงบรรเลง  รู้จักกันในชื่อ "แคนอน ของพาเคลเบล" *(Pachelbel's Canon)* หรือ "แคนอน ในบันไดเสียงดีเมเจอร์" *(Canon in D major)*
* แคนอน (วิชวลโนเวล) - เกมที่สร้างโดย คีย์ และอนิเมะที่สร้างขึ้นจากเกมดังกล่าว
* แคนอน (มังงะ) - การ์ตูนญี่ปุ่นที่วาดโดย ชิกะ ชิโอะมิ
* แคนอน (เมือง) - เมืองในรัฐจอร์เจีย สหรัฐอเมริกา

## ดูเพิ่ม
* แคนนอน (แก้ความกำกวม)
อาวุธช็อกไฟฟ้า

thumb|250px|อาวุธช็อกไฟฟ้าของตำรวจ
**อาวุธช็อกไฟฟ้า** เป็นอาวุธที่ใช้สำหรับทำให้บุคคลไร้ความสามารถโดยให้การช็อกไฟฟ้าโดยมุ่งรบกวนการทำงานของกล้ามเนื้อผิวและ/หรือทำให้เกิดความเจ็บปวดโดยไม่ทำอันตรายอย่างสำคัญต่อบุคคล

## กฎหมายควบคุม
ตามกฎหมายประเทศไทย เครื่องช๊อตไฟฟ้าเป็นอาวุธโดยสภาพ ผิดกฎหมายความผิดลหุโทษ ในมาตรา 371 สามารถใช้เพื่องานราชการเท่านั้น

## อ้างอิง

หมวดหมู่:เครื่องป้องกันตัว
หมวดหมู่:อาวุธตำรวจ
ปลาหมอ

**ปลาหมอ** เป็นปลาน้ำจืดชนิดหนึ่ง มีชื่อวิทยาศาสตร์ว่า *Anabas testudineus* ในวงศ์ปลาหมอ (Anabantidae) มีรูปร่างป้อม ลำตัวแบนข้าง ตาโต ปากกว้าง ขอบฝาปิดเหงือกหยักแข็ง เกล็ดใหญ่คลุมทั้งลำตัว มีขอบเกล็ดแบบหยัก ผิวสาก เส้นข้างลำตัวขาดตอน ครีบหลังยาวเกือบเท่าความยาวลำตัว มีก้านครีบแข็งแหลมคมจำนวนมากเช่นเดียวกับครีบก้น แต่ครีบก้นสั้นกว่า ครีบอกเล็กเป็นรูปไข่ ครีบหางปลายมน ตัวมีสีเขียวมะกอกและมีลายประสีคล้ำที่ข้างลำตัว ครีบใส ลำตัวด้านท้องมีสีเหลือง ขอบฝาปิดเหงือกตอนบนมีแต้มสีคล้ำ มีอวัยวะช่วยหายใจเป็นแผ่นริ้วย่น ๆ อยู่ตอนบนของของช่องเหงือก จึงสามารถฮุบอากาศจากบนผิวน้ำได้โดยตรงโดยไม่ต้องรอให้ออกซิเจนละลายในน้ำ และสามารถอยู่บนบกหรือพื้นที่ขาดน้ำได้เป็นระยะเวลานาน ๆ ซึ่งในฤดูฝนบางครั้งจะพบปลาหมอแถกเหงือกไถลคืบคลานไปบนบกเพื่อหาที่อยู่ใหม่ได้ ด้วยความสามารถนี้ ในภาษาอังกฤษจึงเรียกปลาชนิดนี้ว่า  หรือ 
thumb|200px|left|ปลาหมอกำลังแถกเหงือกบนบก
ปลาหมอมีความยาวประมาณ 10–13 เซนติเมตร ใหญ่สุดพบถึง 20 เซนติเมตร มีพฤติกรรมการวางไข่โดยตัวผู้และตัวเมียช่วยกันปรับที่วางไข่ โดยวางไข่ลอยเป็นแพ แต่จะปล่อยให้ลูกปลาเติบโตขึ้นมาเอง

ปลาหมอเป็นปลาที่สามารถพบได้ในทุกแหล่งน้ำ กระจายอยู่ทั่วไปในทวีปเอเชีย สำหรับในประเทศไทยพบทุกภาค และเป็นปลาที่คนไทยรู้จักกันเป็นอย่างดี ด้วยใช้เป็นอาหารมาช้านาน และมีความเชื่อว่าหากปล่อยปลาหมอจะทำให้ไม่เป็นโรคหรือหายจะโรคได้ ด้วยชื่อที่มีความหมายถึงหมอหรือแพทย์ผู้รักษาโรค และนิยมเลี้ยงเป็นปลาเศรษฐกิจในปัจจุบัน อีกทั้งในปลาที่มีสีกลายไปจากสีปกติ เช่น สีทองยังนิยมเลี้ยงเป็นปลาสวยงามที่มีราคาขายแพงอีกด้วย

ปลาหมอมีชื่อเรียกอื่น ๆ เช่น "ปลาหมอไทย", "ปลาเข็ง" หรือ "ปลาสะเด็ด" ในภาษาอีสาน เป็นต้น ในขณะที่ภาษามลายูปัตตานีเรียกว่า "อีแก ปูยู" 

## อ้างอิง

## แหล่งข้อมูลอื่น

* รูปและข้อมูลปลาหมอ

หมอ
หมอ
หมอ
หมอ
หมอ
หมอ
หมวดหมู่:สัตว์น้ำประจำจังหวัดของไทย
ปลาออสการ์

**ปลาออสการ์** (; ) เป็นปลาน้ำจืดชนิดหนึ่ง อยู่ในวงศ์ปลาหมอสี (Cichlidae) เป็นปลาพันธุ์พื้นเมืองของลุ่มแม่น้ำโอริโนโก, แม่น้ำอะเมซอน และแม่น้ำลา พลาตา ในทวีปอเมริกาใต้อย่างกว้างขวาง เช่น ประเทศบราซิล, โคลอมเบีย, เปรู, เฟรนช์เกียนา, อุรุกวัย, เวเนซุเอลา และอาร์เจนตินา 

เป็นปลาที่หากินในบริเวณแหล่งน้ำที่เป็นน้ำตื้นทีมีพื้นท้องน้ำเป็นโคลนปนทรายหรือกรวดทราย ขนาดเมื่อโตเต็มที่ประมาณ 45.7 เซนติเมตร คุณภาพของน้ำในแหล่งที่พบ ค่าความเป็นกรดเป็นด่าง (pH) ประมาณ 7-8 

มีรูปร่างแบนข้างและลำตัวป้อม ส่วนหัวค่อนข้างใหญ่ ตาโต ปากกว้าง ริมฝีปากหนา ลำตัวมีสีน้ำตาลอมเขียว ที่ขอบของแผ่นกระดูกปิดเหงือกและด้านล่างของลำตัวมีสีส้มอมแดงหรือส้มจาง ๆ ที่ด้านบนของคอดหางมีจุดกลมสีดำคล้ายลูกตาดำและมีวงสีส้มนปลาที่ว่ายน้ำช้า กินสัตว์อื่นเป็นอาหารได้หลากหลาย ทั้งสัตว์น้ำชนิดต่าง ๆ และแมลงด้วย 

ปลาออสการ์ เป็นปลาที่ใช้บริโภคกันในพื้นถิ่น โดยจะพบวางขายกันในตลาดสด มีชื่อเรียกในภาษาถิ่นว่า **Acará-acu** และเป็นที่รู้จักกันดีในฐานะการเป็นปลาสวยงาม ซึ่งนิยมเลี้ยงกันมาอย่างยาวนาน จัดเป็นปลาที่มีนิสัยดุร้ายก้าวร้าวชนิดหนึ่ง โดยเฉพาะอย่างยิ่งในช่วงที่เลี้ยงดูลูกอ่อน ทั้งเพศผู้และเพศเมีย 

ว่ากัดว่าปลาออสการ์กัดองคชาติของผู้เลี้ยงมาแล้วนักต่อนัก  

ในราวต้นพุทธทศวรรษ 2500 ถือเป็นปลาหมอสีชนิดแรก ๆ ที่นำเข้ามาสู่ประเทศไทย ในฐานะปลาสวยงาม ซึ่งมีราคาซื้อขายแพงมาก โดยตกคู่ละ 500 บาท (ราคาทองคำแท่งในขณะนั้นบาทละ 400 บาท) 

ปัจจุบัน มีการเพาะเลี้ยงกันจนมีสีสันที่สวยงามกว่าสายพันธุ์ดั้งเดิมมาก เช่น ปลาเผือก, สีเหลืองสดหรือสีทองหรือสีแดงสดทั้งตัว รวมทั้งมีแบบที่มีครีบยาวกว่าปกติด้วย

โดยชื่อ "ออสการ์" นั้นมาจากชื่อกลางของนักมีนวิทยาชาวสวีเดน สเวน ออสการ์ คูลเลนเดอร์ ที่ศึกษาโดยเฉพาะกับปลาในวงศ์ปลาหมอสี

## รูปภาพ

ภาพ:Astronotus ocellatus RED OSCAR 4.jpg|ปลาออสการ์ทอง
ภาพ:White Fish Large.JPG|ปลาออสการ์เผือก
ภาพ:Oscaroscar.JPG|ปลาออสการ์ในวัยอ่อน
ภาพ:Long finned oscar.jpg|ปลาออสการ์เผือกครีบยาว


## อ้างอิง

## แหล่งข้อมูลอื่น
*เว็บไซต์ปลาออสการ์ 
*ปลาออสการ์ 

ออสการ์
หมวดหมู่:วงศ์ย่อยปลาออสการ์
หมวดหมู่:ปลาทวีปอเมริกาใต้
วิชวลโนเวล

**วิชวลโนเวล** () เป็นประเภทของวิดีโอเกมที่มีจุดเด่นที่กราฟิก ซึ่งมักจะเป็นภาพแบบการ์ตูนญี่ปุ่น เนื้อหาของเกมเป็นแบบอินเตอแรกทีฟ คือเป็นการดำเนินเรื่องโต้ตอบกับตัวละครต่าง ๆ

วิชวลโนเวลกำเนิดและนิยมในประเทศญี่ปุ่น จนถึงขนาดที่ในปี 2006 มียอดขายได้ถึง 70% ของตลาดเกมคอมพิวเตอร์ คนญี่ปุ่นมักจะแยกประเภทระหว่างวิชวลโนเวล (NVL ซึ่งมาจาก "โนเวล") ที่มักจะเน้นการบรรยายแต่ไม่ค่อยมีระบบอินเตอแรกทีฟ และเกมผจญภัยที่เน้นการแก้ไขปริศนาและเกมเพลย์ประเภทอื่นๆ นอกจากในญี่ปุ่นเกมสองประเภทนี้มักจะถูกเหมารวมกันไปว่าเป็นวิชวลโนเวลทั้งหมด

วิชวลโนเวลแทบจะไม่ได้ผลิตเพื่อเครื่องเล่นเกมคอนโซล แต่บางเกมที่ยอดนิยมเป็นพิเศษได้ถูกพอร์ตไปในเครื่องเช่นเซกา แซตเทิร์น ดรีมแคสต์ เพลย์สเตชัน พอร์เทเบิล และ เอกซ์บอกซ์ 360 เกมที่ดังมากๆมักจะถูกนำไปทำเป็นไลท์โนเวล มังงะ และ อนิเมะ หลายเรื่องได้รับความนิยมเป็นอย่างมากเช่น แคลนนาด สไตนส์;เกท และ เฟต/สเตย์ไนต์
มิสไทยแลนด์ยูนิเวิร์ส 2549

**มิสไทยแลนด์ยูนิเวิร์ส 2549** การประกวดมิสไทยแลนด์ยูนิเวิร์สประจำปี พ.ศ. 2549 โดยทำการเก็บตัวเพื่อร่วมทำกิจกรรมระหว่างการประกวด ที่ จังหวัดนครสวรรค์ และประกวด ณ ห้องบางกอกคอนเวนชั่นเซ็นเตอร์ ศูนย์การค้าเซ็นทรัล พลาซ่า กรุงเทพฯ วันที่ 25 มีนาคม 2549 โดยผู้ได้รับตำแหน่งจะได้เป็นตัวแทนสาวไทย เดินทางไปประกวดมิสยูนิเวิร์ส 2006 ณ ประเทศสหรัฐอเมริกา  มีสาวงามเข้าร่วมการประกวด 44 คน โดยมี นาตาลี เกลโบวา มิสยูนิเวิร์ส 2005 เป็นผู้มอบมงกุฏให้กับ ชาม ไอยวริญท์ โอสถานนท์

## ผลการประกวด

## ตำแหน่งต่างๆ

## ผู้เข้าประกวด

*(1)ชญานี ผ่องแผ้ว  (กรุงเทพ)
*(2)เมลิสา มหาพล (นนทบุรี)
*(3)วรรณิศา จงสถาพรพงศ์ (กรุงเทพ)
*(4)ภานุนาถ จิรวัฒนากาล(กรุงเทพ)
*(5)เกษมณี หงษ์อุบล (สระบุรี)
*(6)พัชรี พรสุขสวัสดิ์  (นนทบุรี)
*(7)อาภากร ชนินทรานุกูล(ขอนแก่น) 
*(8)นฤมล จิตต์ตระกูล  (กรุงเทพ)
*(9)ดวงหทัย ตั้งสิทธิเกษม  (กรุงเทพ)
*(10)อังคณา ตรีรัตนาทิพย์ (กรุงเทพ)
*(11)ติยะดา ติยะวงศ์สกุล(กรุงเทพ)
*(12)มนัญชยา นามประดิษฐ์ (กรุงเทพ)
*(13)พัทธนันท์ ขาวลมัย (กรุงเทพ)
*(14)เดือนทิพย์ ใจห้าว (นครศรีธรรมราช)
*(15)ชนิดาภา ขาวผ่อง (กรุงเทพ)
*(16)ชาม อรวรินธ์ โอสถานนท์ (นนทบุรี)
*(17)เมริศา ปราณปิ่นเทพ (ประจวบคิรีขันธ์)
*(18)พิชญา พงษ์ชีพ  (จันทบุรี)
*(19)ณัฎฐ์ปัญชญา ชัญญาจารุวิทย์  (ฉะเชิงเทรา)
*(20)แพรวพรรณ ฉ่ำรัศมี (สุพรรณบุรี)
*(21)ยุวนุช ศิริอธิคม (นนทบุรี)
*(22)พรพรรณ รักนาค(สระบุรี)

*(23)กฤษณีย์ เกียรติไพบูลย์ (ปัตตานี)
*(24)ชนิกานต์ เกษสังข์ (กรุงเทพ)
*(25)กิ่งกาญจน์ อัครวรรักษ์ (อุทัยธานี)
*(26)กานติมา บางรวย  (นครศรีธรรมราช)
*(27)อภัสสรา อินทร์ตลาดชุม (กรุงเทพ)
*(28)จันทราวรรณ ทวีโชคทรัพย์สิน (กรุงเทพ)
*(29)เกษกานดา อ่อนชุ่ม (พิษณุโลก)
*(30)วรวีวรรณ สาระสมแสง  (กาญจนบุรี)
*(31)อัมภิกา ชวนปรีชา  (ปทุมธานี)
*(32)ณัฐสินี เดชพฤทธินันท์ (กรุงเทพ)
*(33)สุวรัตน์ การกร (นครศรีธรรมราช)
*(34)ศสิภา รอดน้อย (ตราด)
*(35)นันทิยา อึ้งเจริญ (กรุงเทพ)
*(36)เขมินี ฉัตรภูติ  (กรุงเทพ)
*(37)ปาลิดา สุทธารมณ์ (กรุงเทพ)
*(38)ศิริจิต โพธิรักษานนท์ (ขอนแก่น)
*(39)จิรัชยา สัมพันธสิทธิ์ (กรุงเทพ)
*(40)จิตรลดา ศุภชัยมงคล (กรุงเทพ)
*(41)สุพัชรี ดีสกัด (กรุงเทพ)
*(42)ภัทรา(ไพลิน) รุ่งรัตนสุนทร (กรุงเทพ)
*(43)เกศสุภา กรุณานุวัตร (กรุงเทพ)
*(44)กัญญาณัฐ คงสวัสดิ์ (จันทบุรี)

## ข้อมูลเพิ่มเติม
***เมลิสา มหาพล** ต่อมาได้เข้าร่วมการประกวด มิสไทยแลนด์เวิร์ล 2549 และได้ตำแหน่งชนะเลิศในการประกวด
***อังคณา ตรีรัตนาทิพย์** ต่อมาได้เข้าร่วมการประกวด นางสาวไทย 2550 และได้ตำแหน่งชนะเลิศในการประกวด

## แหล่งข้อมูลอื่น
* มิสไทยแลนด์ยูนิเวิร์ส ปี 2549 

หมวดหมู่:มิสยูนิเวิร์สไทยแลนด์